Anahita Malakians mener ikke, at små piger skal være iført tørklæde. Hun mener, at man bør indføre en aldersgrænse. Genlæs hele chatten her

Da den dengang seksårige Anahita Malakians skulle starte i skole i Iran, blev hun iført en grå skoleuniform. Sammen med den grå kjole fik hun ligeledes et lyst tørklæde, som hun skulle tage på hovedet.

Normalt gik den lille pige med sit lange mørke hår løst, men pludseligt blev det pakket væk.

Anahita blev tvunget til at bære tørklæde som barn: - Der bør sættes en aldersgrænse

- Jeg husker ikke, hvordan det var at tage det på første gang. Men jeg har undret mig over det mange gange siden. Hvorfor skal små piger, der endnu er børn, dække sig til, siger den nu voksne Anahita, som i dag er medlem af partiet Venstre, til Ekstra Bladet.

Da Anahita fyldte otte, flygtede familien til Danmark. Her startede hun i skole, men blev ikke tvunget til at gå med tørklæde. Hendes familie er ikke muslimer, men alligevel skulle den lille pige have tørklæde på, da hun boede i Iran.

- Jeg fik lov til at være barn i Danmark, og jeg blev ikke påduttet et symbol, lyder det fra den voksne kvinde i dag.

Hun mener derfor, at der skal være en aldersgrænse, hvis piger i Danmark vil gå med tørklæde.

Er du enig med Anahita? Skal der være en aldersgrænse? Deltag i aften i debatten her på eb.dk fra 20-21.